Xander Bylsma dié week gevonnis | Maroela Media
Xander Bylsma (21) sal na verwagting vandeesweek gevonnis word in die opspraakwekkende Stella-moordsaak.
Vonnisoplegging is vir Woensdag tot Vrydag in die hooggeregshof in Mmabatho in Noordwes op die hofrol geplaas.
Vonnisoplegging is in Mei weens die Covid-19-pandemie uitgestel nadat Bylsma (21) in Februarie skuldig bevind is aan die moord op sy voormalige vriendin Sharnelle Hough en haar boesemvriendin Marna Engelbrecht.
Hough (17) en Engelbrecht (16) is gedurende die nag van 25 en 26 Mei 2018 in die hoërskoolkoshuis op Stella vermoor. Hough se liggaam is die oggend van 26 Mei aangetref waar sy met 'n tou om die nek aan 'n trapreling gehang het. Engelbrecht se liggaam is in 'n badkamer met 'n handsaklus om haar nek aangetref.
Maroela Media het vroeër berig regter Ronald Hendricks het in sy uitspraak gesê dit is duidelik uit die bewyse in die binne- sowel as die hoofverhoor dat dit Bylsma is wat die meisies vermoor het en nié Brandon Victor, Sharnelle se kêrel ten tyde van die moorde nie. Bylsma het tydens die verhoor beweer Victor is die skuldige.
"Marna was bloot op die verkeerde tyd op die verkeerde plek."
Bylsma is tans in aanhouding in die Rooigrond-gevangenis.
Só het gebeure plaasgevind
Bylsma was woedend omdat Sharnelle 'n nuwe kêrel gehad het en het doelbewus beplan om haar in die vroeë oggendure in die koshuis te vermoor terwyl almal slaap. Hy het dus die aand eers na die feesterrein op die dorp gery waar hy 'n ruk lank gerook het, voordat hy Sharnelle ná middernag gebel en te voet koshuis toe gestap het.
"Dit is vergesog, om die minste te sê, dat Victor die moorde gepleeg het," het Hendricks gesê. Hy het … uitgewys dat Bylsma tydens die saak by verskeie geleenthede aan die hof bewys het dat hy 'n ongeloofwaardige getuie is en homself herhaaldelik weerspreek of met onwaarskynlikhede vorendag gekom het. Hy het ook die skuld op sy vorige regspan gepak wanneer dit hom pas."
Dit is nie net hierdie twee pragtige kinders wat dood is nie. Hulle ouers, boeties, sussies, oumas, oupas en hele familie is ook "dood" in hierdie proses. Hul lewens is verwoes en dit sal nooit weer dieselfde wees nie. Ek kan net vir jul bly bid. Mag Xander Bylsma kry wat hom toekom. Selfs lewenslange tronkstraf is te kort vir die verwoesting waarvoor hy verantwoordelik is.
Wel een ding is ek seker volgens skrif het hy gee berou oor wat hy gedoen het nie – sy dade is eerlik boos en verskriklik verby – hy mag sy prys vir hulle moorde hierdie kant van die lewenslyn uitdien en betaal volgens 'n menslike hof – maar as hy hierdie kan die lewenslyn oorstap in die ewigheid in wag daar vir hom verseker 'n hemelse ontmoeting met sy Skepper en ook 'n hofsaak…. verseker weet ek wat vir hom wag. My hart gaan uit na al die kinders se ouers – familie en vriende wat hulle geken en… Lees meer »
Lewenslank vir jou …
Ek hoop xander kry lewenslank
Hierdie knaap gaan lank sit. Dit was 'n kil beplande moord gebaseer op jaloesie. Baie simpatie met sy slagoffers se ouers en familie, maar tog dink mens ook aan sy eie ouers wat ook ly, al is hul seun skuldig.